་དབང་རྡོ་རྗེ་འཆང་ལ་ཕྱག་འཚལ་ལོ། །གང་གི་མཚན་ཙམ་ཡིད་ལ་དྲན་པས་
ཀྱང༌། །རྨོངས་པའི་མུན་པ་མ་ལུས་སེལ་མཛད་ཅིང༌། །ཟབ་མོའི་དེ་ཉིད་རྟོགས་པའི་
མཆོག་སྩོལ་བ། །རྗེ་བཙུན་འཇམ་པའི་དབྱངས་ལ་(༢ན)ཕྱག་འཚལ་ལོ། །མདོ་རྒྱུད་
གསུང་རབ་ཀུན་གྱི་ངེས་པའི་དོན། །རྒྱལ་བའི་དགོངས་ཟབ་མཐར་ཐུག་འཇིག་རྟེན་
འདིར། །གསལ་མཛད་འཕགས་མཆོག་ཀླུ་སྒྲུབ་ཡབ་སྲས་ལ། །སྙིང་གི་ཁོང་ནས་གུས་
པས་ཕྱག་འཚལ་ལོ། །རྒྱལ་ཀུན་མཁྱེན་རབ་གཅིག་བསྡུས་འཇམ་པའི་དབྱངས། །
ངུར་སྨྲིག་འཛིན་པའི་བཤེས་གཉེན་ཚུལ་བཟུང་ནས། །མདོ་སྔགས་བསྟན་པ་དར་
ཞིང་རྒྱས་མཛད་པ། །རྒྱལ་བ་གཉིས་པ་ཙོང་ཁ་པ་ལ་འདུད། །གཞོན་ནུའི་དུས་ནས་
འཇམ་མགོན་བླ་མ་ཡིས། །བྱིན་གྱིས་བརླབས་པས་རྟོགས་པའི་ཆོག་བརྙེས་ཏེ། །
འཇམ་མགོན་སྙན་བརྒྱུད་གདམས་(༢བ)པའི་མཛོད་འཛིན་པ། །གྲུབ་མཆོག་དབེན་ས་
པ་ལ་སྙིང་ནས་འདུད། །ཐུབ་དབང་གཉིས་པ་བློ་བཟང་གྲགས་པ་ཡི། །མདོ་སྔགས་
ཆོས་ཀྱི་རྒྱལ་མཚན་འཛིན་པ་ལ། །གངས་རིའི་ཁྲོད་ན་འགྲན་པའི་ཟླ་བྲལ་བ། །པཎ་
ཆེན་ཆོས་ཀྱི་རྒྱལ་པོའི་ཞབས་ལ་འདུད། །བློ་བཟང་དཔལ་ལྡན་རྣམ་འདྲེན་མ་ལུས་
པའི། །ཡེ་ཤེས་རང་གཟུགས་ངག་གི་དབང་ཕྱུག་ཆེ། །བདག་ཅག་བྱམས་པས་སྐྱོང་
མཛད་དྲིན་ཅན་རྗེ། །རྒྱལ་ཀུན་ངོ་བོ་རྩ་བའི་བླ་མར་འདུད། །སྲས་བཅས་རྒྱལ་བ་
192

དགའ་ལྡན་ཕྱག་རྒྱ་ཆེན་པོའི་ཁྲིད་ཡིག་སྙན་བརྒྱུད་ལམ་བཟང་གསལ་བའི་སྒྲོན་མེ།
སྦྲ།
ཀུན་གྱི་ཐུགས་རྗེ་ནི། །བདག་གི་དགེ་བའི་བཤེས་སུ་ལེགས་ཤར་བ། །བཀའ་དྲིན་
མཚུངས་མེད་རྗེ་བཙུན་བླ་མ་ཡིས། །ད་དུང་བྱང་ཆུབ་བར་དུ་བདག་སྐྱོངས་ཤིག
ཤིན་ཏུ་རྟོགས་དཀའ་གོང་ན་མེད་པའི་ལམ། །མདོ་སྔགས་ལམ་གྱི་སྙིང་པོ་མཐར་
ཐུག་པ། །འཕགས་པ་རྣམས་ཀྱི་ཐུགས་ཀྱི་སྤྱོད་ཡུལ་ཏེ། །བདག་འདྲའི་བྱིས་པ་རྣམས་
ཀྱི་ཡུལ་མ་ཡིན། །ཉམ་ཆུང་སྦྲང་བུ་ཕྲ་མོའི་གཤོག་རླབས་ཀྱིས། །མཐའ་མེད་མཁའ་
དབྱིངས་ཇི་ལྟར་གཞལ་བར་ནུས། །དེ་(༣ན)བཞིན་བླུན་རྨོངས་ཉམ་ཆུང་བདག་འདྲ་
ཡིས། །ཟབ་མོའི་གནས་དེ་བཤད་པར་ནུས་མ་ཡིན། །དེ་ལྟ་ནའང་ལམ་མཆོག་འདི་
ཉིད་ཀྱིས། །གྲུབ་པའི་གོ་འཕང་བརྙེས་པའི་བླ་མ་ལས། །སྙན་བརྒྱུད་མན་ངག་ཅུང་
ཟད་ཐོས་པ་རྣམས། །དམ་པའི་གསུང་གིས་བསྐུལ་ཕྱིར་བྲི་བར་བྱ། །
དེ་ལ་འདིར་རྒྱལ་བའི་གསུང་རབ་ཐམས་ཅད་ཀྱི་སྙིང་པོ། དུས་གསུམ་གྱི་
སངས་རྒྱས་ཐམས་ཅད་གང་ནས་གཤེགས་པ་དང་གཤེགས་པར་འགྱུར་བའི་ལམ་
༦༣༧
5Y192/1?
གཅིག་པུ། མཁས་གྲུབ་དམ་པ་ཐམས་ཅད་ཀྱི་ཐུགས་དམ་གྱི་མཐིལ། སྐལ་བ་དང་
ལྡན་པའི་གདུལ་བྱ་སངས་རྒྱས་ཀྱི་སར་མྱུར་བ་མྱུར་བར་འཁྲིད་པའི་ཐབས་མཆོག་
ཟབ་ལམ་ཕྱག་རྒྱ་ཆེན་པོའི་གདམས་པ་འཆད་པ་ལ་གསུམ། གདམས་པའི་ཁུངས་
བཤད་པ། གདམས་པའི་ཆེ་བ་བཤད་པ། གདམས་པ་དངོས་ཉམས་སུ་ལེན་ཚུལ་
ལོ། །དང་པོ་ནི། དགའ་ལྡན་བཀའ་བརྒྱུད་རིན་པོ་ཆེའི་བཀའ་སྲོལ་ཕྱག་ཆེན་རྩ་
བ་རྒྱལ་བའི་གཞུང་ལམ་ལས། ན་མ་མཧཱ་མུ་དྲཱ་ཡ། ཀུན་ཁྱབ་ཀུན་གྱི་རང་བཞིན་
(༣བ)ཕྱག་རྒྱ་ཆེ། །རྗེན་པར་
སྟོན་མཛད་ཁྱབ་བདག་གྲུབ་པའི་རྗེ། །ཟླ་མེད་བླ་མའི་ཞབས་ལ་གུས་པས་འདུད། །
མདོ་རྒྱུད་མན་ངག་རྒྱ་མཚོའི་བཅུད་བསྡུས་ནས། །ལེགས་པར་འདོམས་མཛད་
དགའ་ལྡན་བཀའ་བརྒྱུད་པ། །གྲུབ་མཆོག་དྷརྨཱ་བཛྲ་ཡབ་སྲས་ཀྱི། །བཀའ་སྲོལ་
ཕྱག་རྒྱ་ཆེན་པོའི་གདམས་པ་བྲི། །ཞེས་གསུངས་ཏེ། གསུང་འདི་དག་གིས་གདམས་
པའི་ཁུངས་དང་ཆེ་བ་གཉིས་ཀ་སྟོན་ནོ། །དེ་ཡང༌། ཡང་དག་པར་རྫོགས་པའི་
1 )j
193

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཙ༽
སངས་རྒྱས་ཀྱིས་གདུལ་བྱའི་ཁམས་དང་། བསམ་པ་དང་། བག་ལ་ཉལ་དང་།
དབང་པོའི་རིམ་པ་ལ་གཟིགས་ནས་དྲང་ངེས་ཀྱི་གསུང་རབ་མཐའ་ཡས་མུ་མེད་
པ་ཞིག་བཀའ་སྩལ། དེ་ཐམས་ཅད་ཀྱི་ནང་ནས་མཆོག་དང་། རབ་དང་། རྩེ་
མོར་གྱུར་པ་རྒྱལ་བ་རང་ཉིད་ཀྱི་དགོངས་བཞེད་ངེས་པའི་དོན་མཐར་ཐུག་པ་ནི་
ཤེར་ཕྱིན་གྱི་མདོ་སྡེ་རིན་པོ་ཆེ་རྣམས་དང་། དཔལ་གསང་བ་འདུས་པ་རྩ་བཤད་
ལ་སོགས་པའི་བླ་མེད་ཀྱི་རྒྱུད་སྡེ་རིན་པོ་ཆེ་རྣམས་ཡིན་ལ། དེས་ན་གདམས་པ་
འདི་གང་ནས་བཤད་པའི་ཁུངས་མཐར་ཐུག་པ་ནི་ཡུམ་རྒྱས་འབྲིང་བསྡུས་གསུམ་
དང་། བླ་མེད་ཀྱི་རྒྱུད་སྡེ་རིན་པོ་ཆེ་རྣམས་ཡིན་ནོ། །དེ་ལྟ་ནའང་ཕྱི་རབས་ཀྱི་
གདུལ་བྱ་རྣམས་ཀྱིས་རྒྱལ་བའི་དགོངས་པ་འགྲེལ་པ་ལ་ཚད་མར་གྱུར་པའི་མཁས་
གྲུབ་ཀྱི་མན་ངག་ལ་མ་བརྟེན་པར་བཀའ་དེ་དག་ལ་རང་སྟོབས་ཀྱིས་ཞུགས་
(༤ན)ཀྱང་ངེས་དོན་ཟབ་མོའི་གནད་རྣམས་རྙེད་པར་མི་ནུས་ཤིང་། ལམ་ཇི་ལྟར་
ཉམས་སུ་ལེན་པའི་ཐོག་མཐའ་བར་གསུམ་གྱི་གནད་རྣམས་ཤེས་པར་མི་ནུས་སོ། །
རྒྱལ་བའི་དགོངས་པ་འགྲེལ་པ་ལ་མདོ་སྔགས་གང་གི་ཐད་ལའང་འཁྲུལ་པ་གཏན་
ནས་མེད་ཅིང་། རྣམ་པ་ཀུན་ཏུ་ཚད་མར་གྱུར་པ་རྒྱལ་བ་རང་ཉིད་ཀྱིས་མདོ་རྒྱུད་
དུ་མར་ལུང་བསྟན་པ་ནི་ཤིང་རྟ་ཆེན་པོ་འཕགས་པ་ཀླུ་སྒྲུབ་ཡིན་ལ། འཕགས་པ་
ཀླུ་སྒྲུབ་ཀྱིས་ཡུམ་གྱི་མདོའི་དོན་རྒྱལ་བ་རང་ཉིད་ཀྱི་དགོངས་པ་བཞིན་དུ་བཀྲལ་
བའི་མན་ངག་མཐར་ཐུག་པ་དབུ་མ་རིགས་ཚོགས་རྣམས་དང་། དཔལ་གསང་བ་
འདུས་པ་ལ་སོགས་པའི་བླ་མེད་ཀྱི་རྒྱུད་སྡེ་རྣམས་ཀྱི་སྙིང་པོའི་དོན་རྗེན་པར་ཕྱུང་
བའི་མན་ངག་མཐར་ཐུག་པ་རིམ་ལྔ་ལ་སོགས་པ་མཛད་ལ། དཔལ་མགོན་པོ་བདེ་
བ་ཆེན་པོས་འོད་གསལ་ལྷན་ཅིག་སྐྱེས་པའི་ཡེ་ཤེས་བླ་མེད་ཀྱི་རྒྱུད་སྡེ་མཐའ་དག་
གི་སྙིང་པོར་སྟོན་ཅིང་། དེ་ཉིད་ཇི་ལྟར་ཉམས་སུ་ལེན་པའི་མན་ངག་མཐར་ཐུག་
པ་གསང་བ་གྲུབ་པ་མཛད། དེའི་རྗེས་སུ་འབྲངས་ཏེ་ཐབས་ཤེས་གྲུབ་པ་ལ་སོགས་
པ་གྲུབ་པའི་སྡེ་གཞན་རྣམས་བྱུང་། གྲུབ་ཆེན་ས་ར་ཧས་བདེ་ཆེན་འོད་གསལ་ཕྱག་
194

དགའ་ལྡན་ཕྱག་རྒྱ་ཆེན་པོའི་ཁྲིད་ཡིག་སྙན་བརྒྱུད་ལམ་བཟང་གསལ་བའི་སྒྲོན་མེ།
རྒྱ་ཆེན་པོའི་ཡེ་ཤེས་ཉིད་རྩལ་དུ་བཏོན་ནས་འཆད་པ་སྙིང་པོ་དོན་གྱི་མན་ངག་དོ་
ཧ་མཛད་དོ། །དེ་ལྟར་མགོན་པོ་ཀླུ་གྲུབ་ཀྱིས་(༤བ)མཛད་པའི་དབུ་མ་རིགས་ཚོགས་
རྣམས་དང་། མགོན་པོ་བདེ་བ་ཆེན་པོས་མཛད་པའི་གསང་བ་གྲུབ་པ་ལ་སོགས་
པའི་གྲུབ་པ་སྡེ་བདུན་དང་། གྲུབ་ཆེན་ས་ར་ཧའི་དོ་ཧ་རྣམས་ནི་ཟབ་ལམ་ཕྱག་རྒྱ་
ཆེན་པོའི་གདམས་ངག་འདིའི་རྩ་བའི་གཞུང་མཐར་ཐུག་ཡིན་ཏེ། ཕྱག་ཆེན་རྩ་བ་
རྒྱལ་བའི་གཞུང་ལམ་ལས། དངོས་གཞི་ཕྱག་རྒྱ་ཆེན་པོ་ལ། །བཞེད་ཚུལ་མང་དུ་
འདུག་ན་ཡང༌། །མདོ་སྔགས་དབྱེ་བས་གཉིས་སུ་ཡོད། །ཕྱི་མ་རྡོར་རྗེའི་ལུས་ཉིད་
ལ། །གནད་དུ་བསྣུན་སོགས་ཐབས་མཁས་ལས། །བྱུང་བའི་བདེ་ཆེན་འོད་གསལ་
ཏེ། །ས་ར་ཧ་དང་ཀླུ་སྒྲུབ་ཞབས། །ནཱ་རོ་མཻ་ཏྲིའི་ཕྱག་ཆེན་ཏེ། །གྲུབ་སྙིང་སྐོར་ནས་
བསྟན་པ་ཡི། །བླ་མེད་རྒྱུད་སྡེའི་ཡང་སྙིང་ཡིན། །སྔོན་མ་རྒྱས་འབྲིང་བསྡུས་གསུམ་
གྱི། །དངོས་བསྟན་སྟོང་ཉིད་སྒོམ་ཚུལ་ཏེ། །འདི་ལས་གཞན་པའི་ཐར་པའི་ལམ། །
མེད་ཅེས་འཕགས་མཆོག་ཀླུ་སྒྲུབ་གསུང༌། །ཞེས་གསུངས་པ་ལྟར་རོ། །
བླ་མ་གཅིག་ནས་གཅིག་ཏུ་བརྒྱུད་པའི་རིམ་པ་ཇི་ལྟར་བྱུང་བའི་ཚུལ་ནི། ཉེ་
བརྒྱུད་ཐུན་མོང་མིན་པའི་དབང་དུ་བྱས་ན་རྗེ་ཐམས་ཅད་མཁྱེན་པ་ལ་རྗེ་བཙུན་
འཇམ་པའི་དབྱངས་ཀྱིས་དངོས་སུ་གནང་བ་ཡིན་ཡང་། རྗེ་ཐམས་ཅད་མཁྱེན་པས་
རང་ཉིད་ལ་ལྷག་པའི་ལྷས་གནང་བ་ཡིན་ཞེས་མངོན་ཆེ་བར་མི་མཛད་ཅིང་དེ་ག་
ཙམ་གྱིས་ཆོག་པར་མི་མཛད་པར་སངས་རྒྱས་(༥ན)ནས་བཟུང་སྟེ་ཡོངས་སུ་གྲགས་
པའི་
འེ་བརྒྱུད་པ་བར་མ་ཆད་པ་ཞིག་དང་། གདམས་ངག་གི་རྩ་བ་སངས་རྒྱས་ཀྱི་
བཀའ་ལ་ཐུག་པ་ཞིག་མེད་ན་བསྟན་པ་སྤྱི་ལ་ཕན་ཆུང་བར་གཟིགས་ནས་སངས་
རྒྱས་ནས་རིམ་གྱིས་བརྒྱུད་པའི་གདམས་པ་མངའ་བའི་བཤེས་གཉེན་རེ་ལ་ངེས་པར་
བརྟེན་པར་མཛད་དེ། རྗེ་རིན་པོ་ཆེ་ཉིད་ཀྱི་ཞལ་ནས། སྤྱིར་ད་ལྟ་བོད་ན་གསང་
སྔགས་དང་མཚན་ཉིད་ཀྱི་གདམས་པ་མཐའ་ཡས་པ་ཞིག་སྣང་ཞིང་དེ་རྣམས་ཀྱང་
སངས་རྒྱས་བྱང་སེམས་ལ་མ་བརྒྱུད་པ་མི་སྣང་བས་ཡི་དམ་རེས་གསུངས་པ་ཙམ་གྱི་
/
1
195

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
རྒྱུ་མཚན་ལས་གཞན་འགོད་རྒྱུ་མ་རྙེད་ན། ཐད་ཀ་ཐད་ཀའི་བློ་ངོ་འབའ་ཞིག་ཏུ་སོང་
ཐྭ |:ཀྭ
ནས་ལམ་གྱི་གནད་མ་འཕྱུགས་པ་ཞིག་ལ་ངེས་པ་རྣམ་དག་སྐྱེ་བའི་ཐབས་མི་འདུག
དེས་ན་གཟུ་བོར་གནས་པའི་སྒོ་ནས་བློ་དང་ལྡན་པ་རྣམས་ཀྱིས་ལམ་འཕྱུག་མེད་
ས
ཅིག་འཚོལ་ན། མདོ་སྡེ་དང་རྒྱུད་སྡེ་རྩོད་མེད་གང་དང་ཡང་མི་འགལ་ཞིང་དེ་དག་
ནས་ཟིན་པ་དེ་ཡང་ཤིང་རྟ་ཆེན་པོ་གཅིག་གི་རིགས་པའི་རྗེས་སུ་འབྲངས་ནས་དྲང་
ངེས་ལེགས་པར་ཕྱེ་སྟེ་མཐའ་གཞན་དུ་དྲང་དུ་མི་བཏུབ་པར་རིགས་པས་གནོད་མེད་
དུ་འགྲུབ་པ་ཞིག་མེད་མི་རུང་དུ་སྣང་བས། གསུང་རབ་ཆེན་མོ་རྣམས་དང་དེའི་
དགོངས་པ་འཚོལ་བའི་རིགས་པའི་སྒོ་དྲི་མ་མེད་པ་ལ་གཙིགས་པོ་ཆེར་བཟུང་ནས་
རྒྱུད་ལ་སྐྱེ་(༥བ)བའི་རིམ་པ་སྔར་མང་དུ་བྱུང་ཡང་དེ་ཙམ་ལ་ཆོག་ཤེས་མ་བྱས་པར་
བསྟན་པ་འབའ་ཞིག་ལ་དམིགས་པའི་བསམ་པས་ཀུན་ནས་བསླངས་ཏེ། ཡི་དམ་
དང་བླ་མ་ཐ་མི་དད་པར་བྱས་པ་ལ་རྒྱུན་མི་འཆད་དུ་གསོལ་བ་བཏབ་བསག་སྦྱང་གི་
སྒོ་དུ་མ་ལ་འབད་པས། ད་ལྟ་གསུང་རབ་སྤྱི་དང་དགོངས་འགྲེལ་གྱི་བསྟན་བཅོས་
(C6
དུ་འགྲོ་བའི་ཕྱོགས་སུ་ཤེས་པ་ཡོད། ཅེས་གང་གསུངས་པ་ལྟར་རོ། །དེས་ན་ཤེར་
ཕྱིར་གྱི་མདོ་སྡེ་རིན་པོ་ཆེ་རྣམས་ཀྱི་དོན་ཟབ་མོའི་དེ་ཁོ་ན་ཉིད་ཇི་ལྟར་འཚོལ་བའི་
ཚུལ་དང༌། བཙལ་ནས་ཇི་ལྟར་བསྒོམ་པའི་ལམ་གྱི་རིམ་པ་རྣམས་སྟོན་པ་ཐུབ་པའི་
དབང་པོས་རྗེ་བཙུན་འཇམ་པའི་དབྱངས་ལ་གནང་། རྗེ་བཙུན་འཇམ་པའི་དབྱངས་
ཀྱིས་མགོན་པོ་ཀླུ་སྒྲུབ་ལ་གནང༌། དེས་ཟླ་བ་གྲགས་པ་ལ། དེས་རིགས་པའི་ཁུ་བྱུག་
ཆེ་བ་ལ། དེས་རིགས་པའི་ཁུ་བྱུག་ཆུང་བ་ལ། དེས་ཇོ་བོ་རྗེ་ལ་གནང་ངོ་། །མགོན་
པོ་ཀླུ་སྒྲུབ་ཀྱིས་ཐེག་པ་ཆེན་པོའི་ལམ་གྱི་ལུས་རྫོགས་པའི་ཉམས་ལེན་སྟོན་པ་དབུ་
མ་རིན་ཆེན་ཕྲེང་བ་དང༌། དེ་ཉིད་ལུང་གིས་བསྒྲུབ་པའི་མདོ་སྡེ་ཀུན་ནས་བཏུས་
མཛད། ལམ་ཐུན་མོང་བའི་སྟེང་དུ་བླ་མེད་ཀྱི་ལམ་རིམ་གཉིས་འཁོར་དང་བཅས་པ་
སྒོམ་པའི་ཚུལ་སྟོན་པ་སྒྲུབ་ཐབས་མདོར་བྱས་དང་མདོ་བསྲེ་རིམ་ལྔ་རྣམས་མཛད་
196

དགའ་ལྡན་ཕྱག་རྒྱ་ཆེན་པོའི་ཁྲིད་ཡིག་སྙན་བརྒྱུད་ལམ་བཟང་གསལ་བའི་སྒྲོན་མེ།
|:3
པས། (༦ན)ཀླུ་སྒྲུབ་ཀྱི་གཞུང་ལ་ཐེག་པ་ཆེན་པོའི་ཉམས་ལེན་གྱི་གནད་མཐའ་དག་
ཚང་བར་ཡོད་ཀྱང་། སྤྱོད་ཕྱོགས་རྒྱ་ཆེ་བའི་ལམ་གྱི་རིམ་པ་རྣམས་རྩལ་དུ་བཏོན་
ནས་འཆད་པའི་བཀའ་བབ་ཀྱི་བརྒྱུད་པ་ནི། ཐུབ་པའི་དབང་པོས་རྗེ་བཙུན་བྱམས་
པ་ལ་གནང་། དེས་འཕགས་པ་ཐོགས་མེད་ལ། དེས་སློབ་དཔོན་དབྱིག་གཉེན་ལ།
དེ་ནས་རིམ་གྱིས་བརྒྱུད་དེ་བླ་མ་གསེར་གླིང་པ་ཆེན་པོས་ཇོ་བོ་རྗེ་ལ་གནང་ངོ་
གསང་སྔགས་རྒྱུད་སྡེ་བཞིའི་མན་ངག་འཕགས་ཡུལ་ན་བཞུགས་པ་ཕལ་ཆེར་ཡང་
ཇོ་བོ་ལ་མངའ་བས་ན། ཇོ་བོ་རྗེ་ནི་ཐུབ་བསྟན་ཡོངས་རྫོགས་ཀྱི་བདག་པོ་ཡིན་ལ།
ཇོ་བོ་ནས་རིམ་གྱིས་བརྒྱུད་པའི་མན་ངག་རྣམས་རྗེ་རིན་པོ་ཆེས་ལྷོ་བྲག་གྲུབ་ཆེན
དང་། གྲྭ་སྐོར་མཁན་ཆེན་གཉིས་ལ་གསན། ཇོ་བོ་རྗེ་ཉིད་ཀྱིས་དངོས་སུ་ཡང་བྱིན་
གྱིས་བརླབས་ཏེ། རྗེ་རིན་པོ་ཆེ་སྐུ་ན་ཕྲ་མོའི་སྐབས་མདོ་ཁམས་སུ་བཞུགས་པའི་
དུས་ཉིད་ནས་ཇོ་བོ་རྗེས་ཡང་ཡང་ཞལ་བསྟན་ནས་བྱིན་གྱིས་བརླབས་ཤིང་། ལྷག་
པར་རྭ་སྒྲེང་རྒྱལ་བའི་དབེན་གནས་སུ་ཇོ་བོའི་སྐུ་བརྙན་དབུ་ཡོན་མར་གྲགས་པ་ལ་
གསོལ་བ་ཤུགས་དྲག་ཏུ་འདེབས་པར་མཛད་པ་ན། ལམ་གྱི་རིམ་པའི་བླ་མ་བརྒྱུད་
པ་རྣམས་ཟླ་བའི་བར་དུ་ཞལ་གཟིགས་ཤིང་གདམས་པ་དང་རྗེས་སུ་བསྟན་པ་མང་
དུ་སྩལ། མཐར་བླ་མ་རྣམས་རིམ་གྱིས་ཇོ་བོ་ལ་ཐིམ། ཨ་ཏི་ཤས་ཕྱག་(༦བ)སྤྱི་བོར་
བཞག་ནས་བསྟན་པ་ལ་བྱ་བ་རྒྱ་ཆེན་པོ་གྱིས་དང་།
4681
ЛД
པོར་བྱིན་གྱིས་བརླབ་བོ། །དགའ་ལྡན་ཕྱག་རྒྱ་ཆེན་པོའི་ཟབ་ཁྲིད་འདི་ལ་བྱང་ཆུབ་
ལམ་གྱི་རིམ་པའི་བརྒྱུད་ཚུལ་བསྟན་པ་ནི་ངེས་པར་གལ་ཆེ་བ་ཞིག་ཡོད་དེ། དེའི་
རྒྱུ་མཚན་འོག་ཏུ་སྟོན་ནོ། །ཡང་རྒྱལ་བ་རྡོ་རྗེ་འཆང་གི་གསང་བའི་བདག་པོ་ཕྱག་
ན་རྡོ་རྗེ་ལ་གནང༌། དེས་གྲུབ་ཆེན་ས་ར་ཧ་ལ། དེས་མགོན་པོ་ཀླུ་སྒྲུབ་ལ། ས་ར་
ཧ་དང་མགོན་པོ་ཀླུ་སྒྲུབ་གཉིས་ཀས་དཔལ་ཤ་བ་རི་པ་ལ་གནང༌། དཔལ་ཤ་པ་
རི་བས་བྲམ་ཟེ་ཆེན་པོའི་དོ་ཧའི་དགོངས་པ་ལྟར། ཕྱག་ཆེན་གྱི་ལྟ་སྒོམ་སྟོན་པའི་
།
197

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཙ༽
པ་
མན་ངག་ཁ་ཡར་མཛད། དེས་ལཱུ་ཨི་པ་ལ། དེས་དཱ་རི་ཀ་པ་ལ། དེས་ལྡིང་ཀི་པ
ལ། དེས་ཏཻ་ལོ་པ་ལ་གནང་སྟེ། གྲུབ་ཆེན་ཏཻ་ལོ་པ་ལ་བཀའ་བབ་བཞིར་གྲགས་པའི་
བརྒྱུད་པ་ཡོད་པ་ལས། ཕྱག་རྒྱ་ཆེན་པོའི་སྐོར་ནི་ལྡིང་ཀི་པ་ལས་གསན་ཞེས་རྣམ་
ཐར་ལས་འབྱུང་ངོ༌། །གྲུབ་ཆེན་ཏཻ་ལོ་པས་ཕྱག་ཆེན་མན་ངག་ཚིགས་བཅས་མ་ཞིག་
ཆུ་བོ་གངྒཱའི་འགྲམ་དུ་པཎ་ཆེན་ནཱ་རོ་པ་ལ་གསུངས་པ་དེ་ལ་ཕྱག་ཆེན་གངྒཱ་མ་ཞེས་
གྲགས། ཏཻ་ལོས་ནཱ་རོ་ལ། ནཱ་རོས་མར་པ་ལ་གནང་ངོ༌། །ཡང་དཔལ་ཤ་བ་རི་པས་
མཻ་ཏྲི་པ་ལ་གནང་། གྲུབ་ཆེན་མཻ་ཏྲི་པས་